medzinárodná spolupráca s renomovanými partnermi
teraz sa aktívne podieľame na vývoji inovatívnych alternatívnych metód a ich medzinárodnom uznaní v spolupráci s viac než 50 partnermi a záujmovými skupinami. intenzívne sa zapájame do radu pracovných skupín v rámci európskej organizácie zastrešujúcej kozmetický priemysel (cosmetics europe), spolupracujeme s európskym centrom pre validáciu alternatívnych metód (eurl ecvam) a podporujeme oecd poskytovaním vedeckých poznatkov. sme aktívnym členom európskej spoločnosti in vitro toxikológie (estiv) a od roku 2006 zakladajúcim členom európskeho partnerstva pre alternatívne prístupy k testovaniu na zvieratách (epaa) - spoločnej organizácie európskej komisie a siedmich priemyslových odvetví. spoločnosť beiersdorf ďalej rovnako rozvíja spoluprácu v rámci inovatívneho, špičkového výskumu - napríklad pre tzv. orgánové čipy, ktoré simulujú interakciu medzi viacerými orgánmi.
i napriek významnému pokroku v tejto oblasti alternatívne testovacie metódy, ktoré by boli uznávané a zavedené zákonodarcami pre všetky problémy týkajúce sa bezpečnosti, nie sú stále dostupné. toto významným spôsobom dopadá na vývoj inovatívnych výrobkov a proces zákonného schvaľovania nových zložiek. preto budeme i naďalej intenzívne pracovať na vývoji a úspešnom využívaní alternatív k testovaniu na zvieratách.